text: [{"text_idx": "#000000", "text": "Samb\u00e6rt To\u0301rshavnar kommunu, so hava borgarar sja\u0301lvir a\u0301byrgdina av at halda si\u0301tt \u00f8ki og gongubreytini framman fyri si\u0301na ogn rudda\u00f0 og salta\u00f0a."}, {"text_idx": "#000001", "text": "By\u0301linga- og i\u0301bu\u0301\u00f0arvegir koma seinast i\u0301 r\u00f8\u00f0ini av vegum, i\u00f0 ver\u00f0a rudda\u00f0ir og salta\u00f0ir av kommunu. Vit i\u0301 nevndini vilja ti\u0301skil heita a\u0301 allar i\u0301bu\u0301gvar um at taka s\u00e6r salt u\u0301r saltkassunum, sum standa framvi\u00f0 vegunum, solei\u00f0is at ta\u00f0 er kla\u0301rt at bru\u0301ka, ta\u0301 i\u00f0 frosti\u00f0 kemur. Er saltkassin to\u0301mur, ber til at bo\u00f0a\u00f0 kommununi beinlei\u00f0is fra\u0301 a\u0301 ella send eina a\u0301heitan til okkum i\u0301 nevndini, so bera vit bo\u00f0ini vi\u0301\u00f0ari."}, {"text_idx": "#000002", "text": "Um no\u0301gvur kavi legst, eru somu treytir galdandi. Ru\u0301m ti\u0301\u00f0 kann ganga, a\u0301\u00f0renn maskinur fra\u0301 kommununi koma at grava, og ti\u0301 hava vit sja\u0301lvi a\u0301byrgdina av at ta\u00f0 er ra\u0301\u00f0iligt at koyra, a\u0301\u00f0renn fari\u00f0 ver\u00f0ur avsta\u00f0. Um vit eru fleiri, sum fara u\u0301t vi\u00f0 spakanum, ver\u00f0ur l\u00e6ttari hja\u0301 okkum \u00f8llum at fer\u00f0ast trygt."}, {"text_idx": "#000003", "text": "Si\u0301 n\u00e6rri kunning um skyldur hja\u0301 borgarum og kavaruddingina hja\u0301 kommununi a\u0301:"}, {"text_idx": "#000004", "text": "Nevndin hevur kanna\u00f0 m\u00f8guleikan at fa\u0301a privatan veitara at taka s\u00e6r av kavaruddingini i\u0301 by\u0301linginum, men hendan loysnin er alt ov kostna\u00f0armikil fyri felagi\u00f0. So go\u0301\u00f0u tit \u00f8ll, lat okkum hja\u0301lpast at vi\u00f0 at halda by\u0301lingin tryggan b\u00e6\u00f0i fyri koyrandi og gangandi nu\u0301 i\u0301 vetur."}, {"text_idx": "#000005", "text": "At enda vilja vit heita a\u0301 i\u0301bu\u0301gvar um yvirh\u00f8vur at vi\u0301sa varsemi og ansa eftir ikki at seta bilar i\u0301 sving og onnur st\u00f8\u00f0, har sy\u0301ni\u00f0 ver\u00f0ur ringt. Parkeringsvi\u00f0urskiftini eru avmarka\u00f0, og ti\u0301 er umra\u0301\u00f0andi, at hu\u0301skir vi\u00f0 fleiri bilum enn tey hava pla\u0301ss fyri i\u0301 egnum tu\u0301ni parkera solei\u00f0is, at bilarnir standa til so li\u0301tlan ampa fyri fer\u00f0sluna sum til ber."}, {"text_idx": "#000006", "text": "Vit eru skelka\u00f0i av, at innkomuvegurin fra\u0301 ny\u0301ggja undirsjo\u0301vartunlinum, har loyvi\u00f0 ver\u00f0ur at koyra 80 km/t, kanska ver\u00f0ur lagdur kloss uppat by\u0301linginum Inni a\u0301 G\u00f8tu og sp\u00e6lipla\u0301ssinum fyri endan av Ni\u00f0arag\u00f8tu. Nevndin i\u0301 Eigarafelagnum Inni a\u0301 G\u00f8tu sendi mo\u0301tm\u00e6li\u00f0 til by\u0301ra\u0301\u00f0i\u00f0, og vit vo\u0301ru a\u0301 fundi vi\u00f0 He\u00f0in Mortensen og Bo\u00f0a Haraldsen tann 8.apri\u0301l."}, {"text_idx": "#000007", "text": "Vit s\u00f8gdu fra\u0301 okkara sto\u0301ru o\u0301n\u00f8gd og fingu at vita, at eingin avger\u00f0 er tikin enn. Bo\u00f0i og He\u00f0in kunna\u00f0u okkum um st\u00f8\u00f0una millum kommunu, Landsverk og tunnilsfelagi\u00f0. Tunnilin kemur upp stutt nor\u00f0anfyri Hvi\u0301tanes og u\u0301tfra hesum hava Landsverk og tunnilsfelagi\u00f0 skitsera\u00f0 4 uppskot til innkomuveg til Havnar."}, {"text_idx": "#000008", "text": "Uppskotini kunnu si\u0301ggjast vi\u00f0 at try\u0301sta a\u0301 leinkjuna ni\u00f0anfyri.\nVit bo\u00f0a\u00f0u fra\u0301, at vit eru hart i\u0301mo\u0301ti uppskotunum 2, 3 og 4, ti\u0301 vegurin liggur alt alt ov t\u00e6tt vi\u00f0 by\u0301lingin Inni a\u0301 G\u00f8tu. I\u0301 l\u00f8tuni bi\u0301\u00f0ar kommunan eftir eini fer\u00f0slu-analysu fra\u0301 Landsverk, sum vi\u00f0ger uppskotini. Samskifti er eisini vi\u00f0 Henrik Old, landssty\u0301rismann. Avtala\u00f0 var\u00f0, at by\u0301ra\u0301\u00f0i\u00f0 gevur okkum kunning um ma\u0301li\u00f0, ta\u0301 ein avger\u00f0 ver\u00f0ur tikin."}, {"text_idx": "#000009", "text": "Fyri stuttum kom fram, at ny\u0301ggja innkoyringin til Havnar fra\u0301 Eysturoyartunlinum er flutt munandi. Hetta f\u00e6r nu\u0301 a\u0301lvarsligar avlei\u00f0ingar fyri by\u0301lingin Inni a\u0301 G\u00f8tu."}, {"text_idx": "#000011", "text": "Samb\u00e6rt broytingunum er \u00e6tlanin, at h\u00f8vu\u00f0svegurin til Havnar vi\u00f0 no\u0301gvari tungari og skjo\u0301ttkoyrandi fer\u00f0slu skal liggja kloss uppat by\u0301linginum Inni a\u0301 G\u00f8tu, bert fa\u0301a metrar fra\u0301 n\u00e6rmastu hu\u0301sunum i\u0301 Ovarug\u00f8tu og Ni\u00f0arug\u00f8tu og sp\u00e6liv\u00f8llinum hja\u0301 b\u00f8rnunum."}, {"text_idx": "#000012", "text": "Eingin kunning hevur veri\u00f0 fra\u0301 kommununi um hesar o\u0301gvisligu broytingar."}, {"text_idx": "#000013", "text": "Nevndin hja\u0301 eigarafelagnum hevur i\u0301 skundi sent mo\u0301tm\u00e6lisskriv til To\u0301rshavnar kommunu, har vit krevja at fa\u0301a fund um hetta ma\u0301li\u00f0."}, {"text_idx": "#000014", "text": "Leygardagin 7. juni kl. 9-14 ver\u00f0ur To\u0301rshavn Marathon og Heilsurenning. Sum vant, so ver\u00f0ur ein partur av by\u0301num stongdur fyri fer\u00f0slu. I\u0301 a\u0301r ver\u00f0ur renningin runt i\u0301 by\u0301num, i\u0301 st\u00f8rri mun enn undanfarnu a\u0301r, so hetta kemur sja\u0301lvsagt at a\u0301virka fer\u00f0sluna."}, {"text_idx": "#000015", "text": "Vit hava fingi\u00f0 a\u0301heitan fra\u0301 Visit To\u0301rshavn um at ta\u00f0 hev\u00f0i veri\u00f0 fra\u0301li\u0301kt, um fo\u0301lk h\u00f8vdu kunna\u00f0 fari\u00f0 oman a\u0301 vegin t\u00e6tt vi\u00f0 by\u0301lingin og stu\u00f0la\u00f0 rennarunum vi\u00f0 at ro\u0301pa a\u0301 teir, sla\u0301a vit gry\u0301tulokum og ymiskt anna\u00f0."}, {"text_idx": "#000016", "text": "Kort yvir hv\u00f8rjir vegir ver\u00f0a stongdir kann si\u0301ggjast her"}, {"text_idx": "#000018", "text": "Alt \u00f8ki\u00f0 Inni a\u0301 G\u00f8tu er nu\u0301 30 km/t sona"}, {"text_idx": "#000019", "text": "Sum tit kanska hava lagt til merkis, so eru b\u00e6\u00f0i Ovara- og Ni\u00f0arag\u00f8ta nu\u0301 blivnar 30 km/t sona. Vit vo\u0301na at hetta fer at gera g\u00f8tuna tryggari."}]